open-index/open-wikipedia-markdown huggingface dataset:
Francisco Serrano

**Francisco Serrano y Domínguez**, Dorreko Dukea (Isla de León, Cádiz, 1810eko irailaren 17a - Madril, 1885eko azaroaren 25a), militar eta politikari espainiarra izan zen, eta Ministro Kontseiluaren lehendakaria.

## Bizitza eta bilakaera politikoa 
Militar liberal baten seme jaio zen frantsesak Cadizi setioa jartzen ari zitzaizkionean, eta hor zeuden, hain zuzen, Espainiako Gorteak une horretan. 1882an armadara sartu eta, Lehen Gerra Karlistan (1833-1840) eginiko merituak zirela eta, gora egin zuen. 1839an brigadier zelarik, Baldomero Esparteroren partidu progresistan sartu zen zen, eta diputatua zela haren erregeordetzaren alde egin zuen. 1841ean, Esparterok mariskal eta Gerra Ministro izendatu zuen. Hala ere, Baldomero Esparteroren politika pertsonalista zela eta Prim-ekin lan egin zuen 1842an hura uzkailtzeko.

1846-1848 urteetan Elisabet II.a Borboikoaren amorantea izan zen, honen gain eragin politiko handia izanik. Politiko moderatuek ez zuten oso gogoko ordea eta hau dela eta 1848an Granadako Kapitain izendatu zuten gorteetatik aldentzeko. Bere kargua utzi zuen politikatik aldentzeko, ezkondu eta bidaiatzeari ekin zion.

1854ko Iraultza progresistan hastean Baldomero Esparterori lagundu zion eta Biurteko Progresistan artilleriako zuzendari nagusia izendatu zuten, O'Donnellek sortu berri zuen Unión Liberalean lerrokatuz. Parisen enbaxadore izan zen 1856an, Kubako Kapitain Nagusia (1859-1862) eta Estatu Ministro 1863an. Torreko duke izendatu zuen orduan erreginak, Urrezko Ardi-larruzkoarekin eskertu ziolarik San Gilen kuarteleko matxinadaren zapalkuntzagatik erreginak.

Hurrengo urtean, O'Donnellen heriotza zela eta Unión Liberal alderdi politikoaren buru bihurtu zen eta progresisten eta demokraten tesi antidinastikoekin bat egin zuen, 1868an Elisabet II.a Borboikoa tronutik bota zuen iraultzan parte hartuz eta Alcolean gobernu-armada garaituz. Aldi bateko gobernuaren (1868-1869) buru izendatu zuten eta estatuaren buruzagitza (maiestate trataerarekin) eman zitzaion. Amadeo Savoiakoarekin monarkia demokratikoa ezarri zen eta bitan 1871 eta 1872an gobernu buru izateko deitu zitzaion. Hirugarren Gerra Karlistan on Karlos VII.a garaitu zuen eta Zornotzako ituna sinatu zuen arazoa konpontzeko asmoz (1872), baina gorteek akordio honi emandako ezetzak bere gainbehera ekarri zuen eta Espainiako Lehen Errepublika onartu bazuen ere 1873an atzerriratu egin behar izan zen azpikeriatan jardun baitzen.

1874ko Pavia jeneralaren estatu kolpearen ondoren gorte errepublikarrak disolbatu egin ziren eta gobernuburu izendatu zuten berriro eta Botere Exekutiboaren buru baita ere, jarrera kontserbadoreko diktadura errepublikano bat instalatuz.
Barruko Hebridak

**Barruko Hebridak** izeneko uharteak edo *Inner Hebrides* Eskoziako ipar-mendebaldean daude, Ipar Ozeano Atlantikoan.

Portree/Port Rìgh hiri nagusia da (2.491 biztanle 2001ean), Skye uhartean.

Hebrida uharteak osatzen dituzte Kanpokoekin batera.

## Historia 
* 1098an Eskoziako Edgar erregeak Norvegiako Magnus III.ari uharteak eskuratu zizkion.
* 1918an sortu zuten gaur egungo administrazio sistema uharteetarako.

## Uharteak 
### Iparraldekoak 
Highlandeko eskualdearen barruan daude administratiboki sartuta gaur egun:
* Skye uhartea: Uhartedi osoko handiena da (1.666 km2 eta 9.232 biztanle 2001ean).
* *Uharte txikiak*: Canna, Rùm, Eigg eta Muck.
* *Uharte txikiagoak*: Ascrib, Crowlin, Isay, Longay, Ornsay, Raasay, Pabay, Scalpay, Soay, South Rona eta Wiay.

### Hegoaldekoak 
Argyll eta Bute eskualdeari lotuta daude:
* Mull/Muile: 1.841 biztanle. Skye-ren ondoren, Barruko Hebridetako bigarren uharterik handiena da (899 km2).
* Islay/Ìle (614 km2).
* Jura/Diùra (370 km2).
* *Slate uharteak*: Seil, Easdale, Luing, Shuna, Torsay eta Belnahua.
* *Treshnish uharteak*: Cairn na Burgh Beag, Cairn na Burgh More, Fladda, Sgeir an Eirionnaich, Sgeir a' Chaisteil, Lunga, Bac Mór eta Bac Beag.
* *Uharte txikiagoak*: Iona uhartea. Halere, guztien artean, Tiree aipatzekoa da gaelikodun kopuruagatik.

## Gàidhealtachd 
Gaelikodun gehienak Skye (Kilmuir herrian %50) uharte handian eta Tiree uharte txikian bizi dira.

## Kanpo estekak 
*  Skye uharteko webgune ofiziala
*  Tiree uhartearen webgunea
*  Hebrida uharteetako argazkiak
GDesklets

**gDesklets** erabiltzailearen mahaigainean applet txikiak gehitzeko aukera eskaintzen duen GNOME aplikazioa da. Applet txiki hauek esker ekintza batzuk edo informazioa eskuratzeko lasterbideak eskaintzen dituzte.

## Kanpo estekak 
*  gDeskletsen webgunea
Lewis eta Harris

**Lewis eta Harris** (, ) Kanpoko Hebridak edo Mendebaldeko uharteetako uharterik handiena da.

2.178,98&nbsp;km²-ko azalera daukanez Britainia Handia eta Irlanda uharteen ondoren uharterik handiena da. 2013ko erroldaren arabera 21.031 biztanle ditu. Stornoway / Steòrnabhagh herri handiena da (8.038 biztanle).

## Geografia 
Bi eremutan bereizten da uhartea, nahiz eta fisikoki banaturik ez dauden:
* Lewis: Iparraldeko zatia da eta nahiko laua da. Bertan dago Stornoway / Steòrnabhagh hiriburua.
* Harris: Hegoaldean dago eta menditsua da. Tarbert da herri nagusia.

## Historia 
MacLeod leinu mitikoaren jatorrizko lurraldea da. 1831ean XII mdeneko xake piezak aurkitu ziren, Lewis uharteko xake piezak izenarekin ezagutzen direnak. Mortsen letaginetako boliaz eginak daude.

## Gaelera 
Eskoziako gaelikoaren hiztunen portzentzaiarik altuena dago hemen, %50-75ekoa, Gaidhealtachd osoa kontuan hartuta. Zehazki, Barvas/Barabhas herri txikiak dauka portzentajea garaiena Eskozia osoan, ia %75.

## Iruditegia 

Irudi:Stornoway Harbour.jpg|Stornoway / Steòrnabhagh.
Irudi:Lews Castle, Stornoway - geograph.org.uk - 646529.jpg|Lews gaztelua.
Irudi:Dun Carloway.jpg|Dun Carloway.
Irudi:Garenin.jpg|Garenin herrixka.
Irudi:Calanais Standing Stones 20090610 01.jpg|Callanish harriak.
Irudi:UigChessmen SelectionOfPieces.jpg|Lewis uharteko xake piezak.
Irudi:Lighthouse buildings, Butt of Lewis - Rubha Robhanais - geograph.org.uk - 76641.jpg|Butt of Lewiseko itsasargia.
Irudi:Clisham.jpg|Clisham mendia (799 m).
Irudi:The MV Hebrides at Tarbert pier (geograph 2493392).jpg|Tarbert.
Irudi:Scotland Harris 1.jpg|Harrisen hegoaldeko kostaldea.
Irudi:Mv isle of lewis summer isles.jpg|Ferria.

## Erreferentziak 
## Kanpo estekak
Gedit

***gedit*** GNOME mahaigain ingurunearekin batera banatzen den helburu orokorreko testu editorea da. Sortzaileen erabakiz, editore honen izena letra xehez idatzi ohi da. ***gedit***ek UTF-8 onartzen du eta bere ezaugarrien artean plugin kudeatzaile dinamiko bat erabiltzeko aukera eskaintzea dago.

GNU/Linux, MAC OS X eta Microsoft Windows sistema eragileentzako eskuragarri da GPL lizentziapean. ***gedit*** software librea da.

## Ezaugarri nagusiak 
Testu-editore batean ohikoak diren funtzionalitateaz gain (hala nola testua kopiatu, moztu eta itsatsi, inprimatu,etab,..), ***gedit***ek sintaxia koloreztatzen du erabilitako programazio lengoaiaren arabera. GVFS liburutegia erabiliz fitxategiak urrutitik editatu daitezke. Kodea editatzeko beste ezaugarri bezala, lerroen zenbaketa, indezazio automatikoa eta fitxategiaren segurtasun kopia aipatu ditzakegu.

Gainera ***gedit***ek zuzentzaile automatiko bat gehituta dauka, hainbat hizkuntza dituena. Funtzionalitate gehiago gehitzeko hedapen eta pluginak instalatzeko sistema dauka, bai ***gedit***ek banatzen dituenak, edo komunitateak eginikoak.

## Arkitektura 
Aplikazioa X Window System leiho sistemarekin funtzionatzeko eraikia izan da, GTK+ eta GNOME liburutegiak erabilita. Editorea GNOMErekin dator.

## Kanpo estekak 
*  ***gedit***en webgune ofiziala
1993ko Alemaniako Sari Nagusia

**1993ko Alemaniako Sari Nagusia** urte horretako uztailaren 25ean ospatu zen Hockenheimring zirkuituan.

## Sailkapena 
## Kanpo estekak
Orkadak

**Orkadak** edo **Orkada uharteak** (, , ) Eskoziako iparraldeko uhartedi bat dira. 2011n 21.349 biztanle zituzten. *Orkney Islands Council* izeneko eskualdea osatzen dute, eta hiriburua Kirkwall da.

## Geografia 
Ipar itsasoan dago, Eskoziako lurralde nagusiaren kostaldetik 16&nbsp;km iparraldera, Eskoziako lurralde nagusiaren eta Shetland uharteen artean. 20 uharte populatuk eta beste 50 txikiagok osatzen dute uhartedia. Mainland da uharterik handiena, eta han dago Kirkwall hiriburua (8.500 biztanle).

## Klima 
## Herri nagusiak 
# Kirkwall (hiriburua, 7.045 biztanle)
# Stromness (1.758 biz)
# Finstown (?)

## Uharteak 
### Handienak 
Azaleraren araberako hurrenkera.

### Iparraldekoak 
### Hegoaldekoak 
## Kultura 
1982tik *"Orkney Folk Festival"* izeneko musika jaialdia antolatzen dute uharteetan. Stromness, Kirkwall, St Margaret's Hope, Finstown, Papa Westray, Harray eta Hoy herrietan ekitaldietan burutzen dituzte.

## Ondasun nabarmenak 

Irudi:Orkney Skara Brae.jpg|**Orkadetako bihotz neolitikoa** (Gizateriaren Ondarea)
Irudi:Kirkwall harbour and hotel - geograph.org.uk - 1320945.jpg|Kirkwall.
Irudi:Stromness Town Hall - geograph.org.uk - 358261.jpg|Stromness.
Irudi:Balfour castle shapinsay.jpg|Balfourreko gaztelua.
Irudi:Earl's Palace, Kirkwall - geograph.org.uk - 490123.jpg|Earlaren jauregia (Kirkwall).
Irudi:Noltland Castle.jpg|Noltland gaztelua.
Irudi:St Magnus Cathedral Kirkwall.jpg|St Magnus Katedrala (Kirkwall).
Irudi:Old man of hoy2.jpg|Old Man of Hoy.
Irudi:Sea stack near Yesnaby on Orkney mainland - geograph.org.uk - 35405.jpg|Yesnaby.
Irudi:Orkney Ward Hill.jpg|Ward Hill (481 m).
Irudi:Burroughston Broch, Shapinsay - geograph.org.uk - 1300522.jpg|Burroughston Broch.

## Erreferentziak 
## Ikus, gainera 
* Britainiar uharteak

## Kanpo estekak 
*  Orkney uharteen webgune ofiziala
*  Orkney Folk Jaialdiaren webgunea
Bilboren banaketa administratiboa

**Bilbo** zortzi barrutiz osaturik dago, barruti hauetako bakoitza beste hainbat auzotan banaturik dagoelarik. Bilbok guztira 38 auzo dauzka , ofizialki. Gaur egungo banaketa 1983ean ezarri zen, azken desanexioen ostean.

## Bilboko auzo eta barrutiak 
thumb|250px|Bilboko barrutiak
Bilboren gaur egungo egitura administratiboa honakoa da:

* 1. Barrutia (Deustu): Arangoiti, Deustuko Doneperiaga, Elorrieta, Ibarrekolanda, San Inazio.
* 2. Barrutia (Uribarri): Arabella, Gazteleku, Loruri, Matiko, Uribarri. Zurbaran.
* 3. Barrutia (Otxarkoaga-Txurdinaga): Otxarkoaga, Txurdinaga.
* 4. Barrutia (Begoña): Begoña, Santutxu, Bolueta.
* 5. Barrutia (Ibaiondo): Abusu/La Peña, Atxuri, Bilbo Zaharra, Iturrialde, Miribilla, San Adrian, San Frantzisko, Solokoetxe, Zabala, Zazpikaleak.
* 6. Barrutia (Abando): Abando. Indautxu.
* 7. Barrutia (Errekalde): Ametzola, Errekaldeberri, Iralabarri, Iturrigorri, Larraskitu, Uretamendi, Betolatza.
* 8. Barrutia (Basurtu-Zorrotza): Altamira, Basurtu, Masustegi, Olabeaga, Santa Ana, Zorrotza.

Bilbok historian zehar jasandako aldaketen arabera aldatu da bere egitura administratiboa ere. 1919ean esaterako, udalerriak 2.655 hektareako azalera zeukan, (gaur egun 4000 hektarea baino gehiago dauzka). Oraindik Deustuko Elizatea eta Begoñako errepublikaren anexioa gertatu gabea zenean, hiriak zeukan egitura edo auzoen banaketa honakoa zen:

* Udaletxea
* Santiago
* Atxuri
* Bilbo Zaharra
* San Frantzisko
* Gorteak
* Geltokia
* Bide Nagusia
* San Bizente
* Ospitalea

## Bilboren anexio eta desanexioak 
thumb|250px|eskuinera|Bilbok egindako anexioak
* 1872: Abandoko Elizatearen lehen anexioa.
* 1890: Abandoko Elizatearen bigarren anexioa.
* 1924: Deustuko Elizatea, Begoñako errepublika eta Erandioko Lutxana auzoa anexionatu ziren.
* 1940: Erandioko udalerriaren gainontzekoa anexionatu zen.
* 1966: Derio, Lezama, Loiu, Sondika eta Zamudio anexionatu ziren.
* 1983: Erandio, Derio, Lezama, Loiu, Sondika eta Zamudio desanexionatu ziren.

## Erreferentziak 
## Ikus, gainera 
* Bizkaiko udalerrien anexio eta desanexioen zerrenda

## Kanpo estekak
1996ko Alemaniako Sari Nagusia

**1996ko Alemaniako Sari Nagusia** urte horretako uztailaren 28an ospatu zen Hockenheimring zirkuituan.

## Sailkapena 
## Kanpo estekak
Patxi Usobiaga

thumb|260px|Patxi Usobiaga 2010an.

**Patxi Usobiaga Lakuntza** (Eibar, 1980ko irailaren 7a) gipuzkoar kirol eskalatzailea da. Azken urteetan Munduko Kopa irabazi du 2006 eta 2007an eta horretaz gain, munduko txapeldun izan zen 2009an. 2006. urtean “euskal kirolari onena”ren saria lortu zuen.

## Biografia 
Patxi Usobiaga Eibarren (Gipuzkoa) jaio zen 1980ko irailaren 7an familia mendizale batean. Txikia zelarik hasi zen mendiak igotzen bere aitarekin; 9 edo 10 urte ingururekin pirinioetan hirumilakoak igo zituen. Hamar urte bete zituen urtean, 1990ko abenduan eskalatzen hasi zen eta honekiko izan zuen interesa pixkanaka indartuz joan zen.
Berehala Atxarte eskalada eskolan ikasi eta Aramotz edo Etxauriko paretetan asteburuak pasatzen hasi zen. Astean zehar Eibarko rokodromoan pasatzen zuen denbora, eta baita Bergarakoan ere.
Hamalau urte bete baino lehenago, 1994an, lehenengo aldiz txapelketa nacional batean parte hartu zuen. Bigarren postua lortu zuen eta horren ondorioz nazioko gazteen taldean sartzea lortu zuen. Ordurako 7b+ maila zuen.
Hogei urterekin, ikasketak amaitzean, bere denbora eskalatzeari eskaintzea erabaki zuen. Geroztik bost edo sei ordutan entrenatzen du.

2006an Eskaladako Munduko Kopa irabazi zuen.

2007ko azaroaren 18an Eskaladako Munduko Kopako titulua berritu zuen Kranjen, Eslovenian.

2008ko urriaren 18an Eskaladako Europako Txapelketa irabazi zuen Parisen, Frantzian.

2009ko uztailaren 5ean Mundu Txapelketa irabazi zuen Xiningen, Txinan.

## Kanpo estekak 
*    Patxi Usobiagaren webgunea
*  Berria, Patxi Usobiaga Munduko Kopako txapeldun
*  Patxi Usobiaga: "Harkaitzeko eskalatzaile baino ez denak sinesgarritasun gutxiago du" Elkarrizketa Argia astekarian
Josune Bereziartu

**Josune Bereziartu** (Lazkao, Gipuzkoa, 1972ko urtarrilaren 19a) euskal eskalatzailea da.

## Biografia 
Txikitatik neska bizi eta kirol guztien zalea izan zen eta 17 urte betetzean, telebistan ikusitako erreportaje baten ondorioz, kirol eskaladaren munduan sartzea erabaki zuen.

Eskaladaren inguruan egindako urte guzti hauek, Josune historiako eskalatzaile onenetariko bat bihurtu dute, bere lorpenak gizonezko onenen parean baitaude. Hona hemen esandakoa baieztatzen duten argumentuak:

1998an, Honky Tonky bidea eskalatu ostean, 8c zailtasuneko bide bat burutzen zuen lehenengo emakumea bihurtu zen, modu honetan emakume eskalatzaileen artean dominatzaile izatera igaro zelarik. Ondorioz, Kirol Kontseilu Nagusiak brontzezko saria eskaini zion urte hartan.

2000. urtean, bere marka haustea lortu zuen 8c+ zailtasuneko bide bat kateatuz, Honky Mix, hain zuzen ere. Kirol Kontseilu Nagusiak zilarrezko saria eman zion lorpen honen ondorioz.

2002a izan zen, ordea, Josuneren urte majikoa, Bain de Sang (St. Loup, Suitza) bidea eskalatu ostean, 9aren muga gainditzea lortu baitzuen. Lorpen "galaktiko" honegatik, Estatu Batuetako Climbing errebista prestigiotsuak Golden Piton Awards saria eman zion, urte hartan egindako eskalada ekintza guztietatik onena egitearen saria, hain zuzen ere.

2004an, lorpena errepikatzea lortu zuen, oraingo honetan Japonian, Logical Progression bidea eskalatzea lortu baitzuen, 9a zailtasuneko bigarren bidea. Josunek, hala ere, beste hainbat eskalada-mota ere egiten ditu, horma handietako eskalada alpetarra esate baterako. Eta 2004an Yeah Man bidearen lehenengo eskalada egitea lortu zuen Rikarrekin batera. 8b+ graduko zailtasun maximoa duen 300 metroko bidea Alpetako Gastlosen mendizerran.

2005eko udaberrian 9a zailtasunetik haratago dagoen bide bat egiteko prest ikusi zuen bere burua eta maiatzaren 9an bere errekorra haustea lortu zuen 9a/a+ zailtasuneko Bimbaluna bidea eskalatuz Suitzako St. Loup eskolako hormetan.

2006an 8b+ zailtasuneko bide bat bistaz eskalatzea lortzen zuen lehenengo emakumea bihurtu zen Hidrofobia bidea eskalatu ostean, Montsanten.

Eskaladaren munduak sortzen dizkion ezinegonek beste mundu bat probatzera eraman zuten, neguan izotz-eskaladan aritzera abiatu baitziren Rikar eta biak Pirinioetara. Eta 2006ko uztailean berarentzat eta beste alpinista askorentzat amets bat burutzea lortu zuen: Jorasses Handietako Walker Espoloia Cassin bidetik burutzea.

## Kanpo estekak 
* Elkarrizketa *Argia* astekarian
Arboliz

**Arboliz** Ibarrangeluko auzoa da. Udalerriaren ipar-ekialdean kokaturik dago eta Urdaibaiko erreserba naturalean ez dagoen Ibarrangeluko auzo bakarra da. Nekazalturismoan aritzen diren bi landetxe daude bertan.

## Kokapena 
Arbolizko auzoa Eako Natxitua eta Ibarrangeluko Ibinagako auzoen artean dago.

## Garraiobide eta azpiegiturak 
Bilbo eta Lekeitio bitarteko Bizkaibus autobusak geltokia dauka auzoan.

## Ikus, gainera 
* Ibarrangelu

## Kanpo estekak
Akorda

**Akorda** Ibarrangeluko auzoa da. Banandutako auzoen artetik biztanle gehien dituena da. Ibarrangeluko erdigunetik Lagako hondartzara doan errepidearen ondoko bide batetik heltzen da bertara. San Pedro Atxarreko mendiaren maldetan dago auzoa, Akordatik mendiaren puntaraino igotzen den bide bat dagoelarik.

## Historia 
Iparraldeko mendixkan Gerrandijo antzinako koba-hilobia.

## Demografia 
## Ondarea 
Elexaldeko auzoan dagoen San Andres elizarekin batera, Jaione edo Natividadearen eliza, udalerriko beste eliza garrantzitsu bat da. Oraindik ere, emakumeak eta gizonezkoak jezartzerako orduan banatzen dituena. Meza nagusia eta jendetsuena, Akordako jaietan izaten da, uztailaren 18a.

Akordatik hurbil San Pedro Atxerre baseliza dago, panorama ederrarekin.

## Kanpo estekak
Antzora

**Antzora** Ibarrangeluko auzoa da. Laga eta Laidako hondartzak batzen dituen errepidearen bi alboetan kokaturik. 2006. urtean zehar Ibarrangeluko udalak auzoa Laidakoarekin batzeko asmoa erakutsi du.

## Inguru naturala 
Antzoras hondartza Ibarrangeluko auzo honetan dago. Hondartzara heltzeko BI-3234 errepidean hasten den bide malkartsua hartu behar da. Marea baxua denean Laidako hondartzatik joatea ere badago.

## Ikus, gainera 
* Ibarrangelu

## Kanpo estekak 
*  Laida eta Antzorako auzoen batzeari buruz Deia egunkarian agerturiko albistea.
Durukiz

**Durukiz** Ibarrangeluko auzoa da. Geografikoki udalerriaren erdialdean kokaturik dago. Laga eta Elexaldeko auzoak batzen dituen errepidearen ondoko bide batetik abiatuz ailegatzen da auzora.

## Ikus, gainera 
* Ibarrangelu

## Kanpo estekak
Elexalde (Ibarrangelu)

**Elexalde** Ibarrangeluko auzoa da. Udalerriko auzorik garrantzitsuena da, bertan udaletxea, San Andres eliza, bankua, eta herriaren zerbitzurik garrantzitsuenak kokatzen direlarik. Gernika-Lumo eta Elantxobe arteko errepideak bitan banatzen du auzoa. Iparraldean Ibinagako auzoarekin egiten du muga. Herriko antzinako gaztetxea eraitsi ostean, 2006an Bizkaiko Foru Aldundiak sustaturiko 20 etxebizitza tasatu eraiki ziren.

## Demografia 
## San Andres eliza 
XVI. mendean eraikia, kanpaidorrearen gainean bihotz sakratu bat dago. Elizaren barrukaldean, urre koloreko erretablo barroko bat, eta estilo platereskoko egur polikromatuzko erretabloa nabarmentzen dira. 1980ko hamarkadaren amaieran berriztu egin zen barrutik eliza osoa, eta horrekin batera hainbat berrikuntza jarri ziren, berogailu berria esaterako.

## Ikus, gainera 
* Elexalde (Leioa)

## Kanpo estekak
Gametxo

**Gametxo** Ibarrangeluko auzoa da. San Pedro Atxerre mendiaren iparraldeko isurialdean kokaturik, Antzorako auzoaren ekialdean. Akorda eta Laidako hondartza elkartzen dituen errepidearen ondoan kokaturik, azken urteetan nekazalturismoarekin zerikusia duten iharduerak sustatu dira. Urdaibaiko natura erretserbaren eta Oka ibaiaren ikuspegi ederra goza daiteke Gametxoko auzotik.

## Garraiobide eta azpiegiturak 
Ibarrangeluko udalak sustatutako, Akorda eta Gernika bitarteko autobus zerbitzua dago astelehen guztietan Gendika eta Gametxoko auzoetatik igaroz.

## Ikus, gainera 
* Ibarrangelu

## Kanpo estekak
Gendika

[eskuinera|thumb|Gendikako ikuspegia. Atzealdean, [Laga hondartza.]]
**Gendika** Ibarrangeluko auzoa da. San Pedro Atxarre mendiaren ipar-ekialdean kokaturik. Elexalde eta Lagako hondartza batzen dituen errepidearen ondoko bide batetik heltzen da Gendikako auzora.

## Garraiobide eta azpiegiturak 
Ibarrangeluko udalak sustatutako, Akorda eta Gernika bitarteko autobus zerbitzua dago astelehen guztietan Gendika eta Gametxoko auzoetatik igaroz.

## Ikus, gainera 
* Ibarrangelu

## Kanpo estekak
Ibaeta (Ibarrangelu)

**Ibaeta** Ibarrangeluko auzoa da. Elexalde eta Lagako hondartza arteko errepidearen bi alboetan hedatzen da auzoa. Bertan, Ibarrangeluko eskola eta KZgunea kokatzen dira.

## Garraiobide eta azpiegiturak 
Bizkaibusen Gernika, Laga eta Laidarako autobusak geltokia dauka auzoan.

## Kirolak 
Ibaetan herriko frontoi zaharra eta 2000ko hamarkadan eraikitako frontoi estali berria daude.

## Ikus, gainera 
* Ibarrangelu

## Kanpo estekak
Ibinaga

**Ibinaga** Ibarrangeluko auzoa da. Udalerriaren iparraldean kokaturik, hegoaldean Elexaldeko auzoarekin egiten du muga, eta iparraldean Elantxobeko udalerriarekin.

## Garraiobide eta azpiegiturak 
Ibinagan Earako, Elantxoberako eta Gernikarako errepideek egiten dute bat. Bizkaibusen Lekeitiorako autobusak geltokia dauka auzoan.

## Ikus, gainera 
* Ibarrangelu

## Kanpo estekak
Lastarri

**Lastarri** Ibarrangeluko auzoa da. Laga eta Ibaetako auzoen artean kokaturik. Auzoa Elexalde eta Lagako hondartza arteko errepidearen bi aldeetan zehar hedatzen da.

## Inguru naturala 
Auzoa etxe gutxi batzuk osatzen dute. 2005. urteaz geroztik, Ibarrangeluko ur-zikinak kudeatzen dituen araztegia dago Lastarrin.

## Jakingarriak 
Txileko Santiago hirian "Lastarria" izeneko auzoa dago.

## Ikus, gainera 
* Ibarrangelu

## Kanpo estekak
Merru

**Merru** Ibarrangeluko auzoa da. Udalerriaren ekialdean kokaturik. Gautegiz-Arteagako udalerria utzi eta Ibarrangelura sartu eta berehala dagoen Earako noranzko errepidetik ailegatzen da Merruko auzora.

## Inguru naturala eta kokapena 
Auzoa BI-3239 errepidearen ondoan dago, Ibarrangelu eta Ea bitartean. Ingurunean baserriak eta ortuak dira nagusi, azken urteetan nekazalturismoak garrantzia hartu du.

Auzoa udalerriko punturik garaienean dago Arboliz, Natxitua eta Ereñoren gainean.

## Ikus, gainera 
* Ibarrangelu

## Kanpo estekak
Ibaeta (argipena)

**Ibaeta** izenak zenbait esanahi ditu:

* Ibaeta, Donostiako auzoa,
** Ibaetako campusa, Donostiako Ibaeta auzoan EHUk duen campusa;
* Ibaeta, Ibarrangeluko auzoa.
* Ibaeta arraun-taldea.
Espainiako futbol liga txapelketa

**Espainiako Futbol Liga Txapelketa** (***La Liga***) Espainiako futbol txapelketa garrantzitsuena da, 5 mailaz osatua. Mailarik garrantzitsuena lehen maila da, 20 futbol talde profesionalez osatua eta 1929. urtean sortua; urte hartaz geroztik, urtero jokatzen da irailetik eta ekain arte. Profesionalen Futbol Ligak (PFL) antolatzen du.

## Ezaugarriak 
Ligako sailkapen nagusiko lehenengo lau taldeak UEFAko Txapeldunen Ligarako sailkatzen dira; eta bosgarren eta seigarren sailkatuek, berriz, UEFA Koparako sailkapena lortzen dute. Sailkapeneko azken hirurak bigarren mailara jaisten dira.

Munduko liga onenetakoa kontsideratzen da taldeek duten mailagatik eta bertan jokatzen duten futbolariengatik. Espainiako Ligaren lehen mailan, *France Football* kirol aldizkari frantsesak ematen duen *Urrezko Baloia* sariaren irabazle ugari aritu dira, besteak beste: Alfredo Di Stéfano, Raymond Kopa, Luis Suárez, Johan Cruyff, Hristo Stoitchkov, Ronaldo, Zinedine Zidane, Rivaldo, Luís Figo, Michael Owen, Ronaldinho eta Fabio Cannavaro. Azken urteetan Lionel Messik eta Cristiano Ronaldok lortu dute sari hori.

Liga ez da Espainian jokatzen den futbol txapelketa bakarra; izan ere, urtero Espainiako Errege Kopa jokatzen da. Bi txapelketa horien irabazleen artean, abuztuan, Espainiako Superkopa jokatzen da.

## Lehen mailako tituluen irabazleak 
1929an sortu zenez geroztik, 59 futbol taldek parte hartu dute lehen mailan, eta horietatik 9 taldek baizik ez dute lortu liga irabaztea:

## Euskal taldeak Espainiako ligan 
[thumb|280px|[Real Sociedad|Errealeko eta Athleticeko zaleak 2011ko derbiaren aurretik.]]
Ligaren bultzatzaile nagusia euskal talde bat izan zen, Getxoko Arenas hain zuzen ere. Denboraldi guztietan izan da euskal talde bat gutxienez maila nagusian eta azken denboraldietan bost ere aritu izan dira sarri. Hona hemen maila nagusian parte hartu duten euskal taldeen zerrenda:

## Mailak 
### Gizonezkoak 
Lehen mailako taldeen kopurua aldatuz joan da historian zehar. Gainerako mailetan multzoen kopuruak ere desberdinak izan dira. Baina orokorrean hartuta honako hau izan da Espainiako Liga txapelketaren maila desberdinen antolaketa:

*¹ Erkidego edota probintzia bakoitzeko *Erregionalak* garai desberdinetan abiatu ziren, bateren bat 1930. hamarkadan, gehienak 1950. hamarkadaren inguruan

Espainiako futbol ligak maila hauek ditu 2021-22 denboralditik aurrera:
# Lehen maila (*La Liga*) (20 futbol taldeko multzo bat)
# Bigarren maila (22 futbol taldeko multzo bat)
# 1. maila RFEF (20 futbol taldeko 2 multzo)
# 2. maila RFEF (18 futbol taldeko 5 multzo)
# 3. maila RFEF (16 futbol taldeko 18 multzo)
# Erregional mailak (37 multzo)

### Emakumezkoak 
Espainiako futbol ligak maila hauek ditu 2022-23 denboralditik aurrera:
# Lehen maila (16 futbol taldeko multzo bat)
# Lehen Federazioa (16 futbol taldeko multzo bat)
# Bigarren Federazioa (16 futbol taldeko 2 multzo)
# Lehen Nazionala (14 futbol taldeko 7 multzo)
# Erregional mailak

## Kanpo estekak 
*  Webgune ofiziala
Oi!

**Oi!** skinhead musika estiloa da, 1970eko hamarkadaren azken urteetan sortua. Sortu esaten dugu, baina Punkaren eboluzioa dela diotenak ere badira. Garai hartako Punk taldeek jarraitu zuten bidearekin bat ez zetorren Skin jendea, jadanik 1969. urtetik martxan zegoen mugimendu honek, Punk musika estiloa beraienganatu eta egunekotasunak eskaintzen zien gaiez bete zuten. Honela sortzen da Street Punk bezala ezagutzen duguna eta Oi!-aren aurrekaria izango dena.
  
Lehenengo Oi! taldeak Sham 69, Cock Sparrer, Cockney Rejets, edo 4 Skin izan zitezkeen, ezin dugu Oi! musikaren jaiotza egun batean edo talde batean zehaztu, aipatu dugun bezala eboluzio bat izan baitzen. Dena den Oi! izena Cockney Rejets taldearen diska batetik jaso zen, garai artan egiten zen musika edo bizitzeko era horri izen bat eman nahian. Estatu espainiarrera, 1985. urtean iritsi zen Decibelios taldearen eskutik.

Gaur egun Oi! musika mundu guztian zehar hedaturik dagoen musika estiloa dela esan dezakegu, nahiz eta mugimendu honen barruan ezberdintasun handiak antzeman. Honela eta paradoxa dirudien arren Skinhead antifaxisten eta neonazien estetika antzekoa da baita musika egiteko era ere. Nabarmentzekoa da, beraz, Skinhead mugimendua, arrazakeria eta neonaziekin lotzea ez dela zuzena. Skin eta Oi! musikaren estetikaren azpian mundu oso zabala aurki dezakegu ideia oso ezberdinak dituzten gazteek janzkera eta musika egiteko era berdintsua bereganatu baitute.

## Euskal Herriko taldeak 
## Ikus, gainera 
* Skinhead

## Kanpo estekak
ACS

**ACS** eraikuntza enpresa espainiarra da. 1997ean Gines Navarro eta OCP Construcciones enpresen bateratzearen ondorioz sortua. Urteak aurrera joan ahala, eraikuntzan ez ezik, beste sektore batzuetan egin ditu inbertsioak. Gaur egun, Continental Auto garraio enpresan, Abertis azpiegitura enpresan, Union Fenosa elektrikoan eta azkenik Iberdrolan egin ditu inbertsioak.

ACSeko zuzendaria Florentino Perez da Real Madrid futbol taldeko presidente izandakoa. Horrez gain, Florentino Perez enpresako akziodun nagusia da, akzioen %8a baino gehiagoren jabe delarik.

## Negozio berriak 
Trenbidearen merkatuaren liberalizazioa dela eta, ACSk inbertsio handiak egin ditu, merkantzien garraio enpresa berri bat sortzeko. Enpresa 2005eko amaieran aurkeztu zen eta Continental Rail du izena. Continental Rail, Renferekin lehian arituko da merkantzien garraioan.

## Ikus, gainera 
* Espainiako burtsako baloreen zerrenda

## Kanpo estekak 
*  ACSen webgunea
Edurne Ormazabal

**Edurne Ormazabal Azpiroz** (Tolosa, Gipuzkoa, 1963) kazetaria da. 2018az geroztik, Tabakalerako zuzendari nagusia.

Euskal Herriko Unibertsitatean Psikologian lizentziatu zen. Hala ere, bere lan ibilbidea hedabideetan egin du batik bat. Lehendabizi, Donostiako Herri Irratian eta *Deia* egunkarian egin zuen lan. Ondoren, Antena 3 Irratian (gerora desagertua) aritu zen. Gero, ETB 1eko *Katu Kale* saioa aurkeztu zuen hiru urtez. Azkenik, 1990a geroztik Euskadi Gaztea irratiaren koordinatzailea izan da 2008a arte. Orduan, EITBren EITBNET arlo digitalaren ardura hartu zuen; bai eta EITB taldearen zuzendaritza komertziala ere.

Horrez gain, Donostiako Zinemaldian hainbatetan parte hartu izan du, aurkezle edota sari-emaile.

2018an, Tabakalerako zuzendari nagusi izendatu zuten.

## Erreferentziak 
## Kanpo estekak 
* Sarasola, Ainhoa. (2025-12-28). ««Kultur erakunde batek oso adi egon behar du beti, eta halabeharrez eraldatu beharko du»» Berria 
* Edurne Ormazabali eginiko elkarrizketa Entzun (2006-11-13)
*  «Edurne Ormazabal», IMDB.
*
Getxoko Nazioarteko Folk Jaialdia

**Getxoko Nazioarteko Folk Jaialdia** urtero Getxon ospatzen den musika jaialdi ospetsua da.

## Ikus, gainera 
* Folk musika
 
## Kanpo estekak 
*  Jaialdiaren webgunea
Alepo

**Alepo** (; ; ) Siria ipar-mendebaldeko hiria eta izen bereko eskualdeko hiriburua da. 2004an Siriako hiririk handiena zen, 2.132.000 biztanlerekin.

K. a. 5000 urtetik jendea bizi da bertan eta, beraz, jarraian populatuta egon den hiririk zaharrenetarikoa da. Kokapen estrategikoa du Mediterraneo itsasoaren eta Eufrates ibaiaren arteko bidean. Industria eta merkataritza gune garrantzitsua da. Ospetsua da bertako Alepoko xaboia, oliba olioz eginikoa. Meskita zaharrak (XI eta XIII. mendekoak) daude. Bazar famatua du. 1986an UNESCOk Gizateriaren Ondare izendatu zuen Alepoko Hiri Zaharra

## Historia 
Hititen inperioaren garaiko hiri hau, asiriar, mazedoniar, erromatar eta pertsiarren esku egon ondoan, arabiarrek hartu eta islamera bihurtu zuten. 1029. urtean, egun ezagutzen dugun zitadela islamikoa egin zuten. Askatasun aldiak izan bazituen ere, arabiar dinastiek lehenik (VII.-XVI. mendeak) eta otomandarrek ondoren (1516-1920) eduki zuten luzaroan mendean. 1920-1924 urteetan burujabea izan zen, Alepoko Estatua osatuz. 1924. urtean kolonizatzaile frantsesek Siriaren eskualde bihurtu zuten.

## Klima 
## Barrutiak 
Alepo hainbat barrutitan banatuta dago:

Zitadela inguruko auzo zaharrak, antzinako hiriko harresien barnean:
* Al-A'ajam الأعجام
* Altunbogha ألتونبوغا
* Aqabeh العقبة
* Bayadah البياضة
* Farafira الفرافرة
* Jalloum الجلوم
* Al-Qasileh القصيلة
* Qal'at al-Sharif قلعة الشريف
* Sahet Bizzeh ساحة بزة

Zitadela inguruko auzo zaharrak, antzinako hiriko harresitik kanpo:
* Abraj الأبراج
* Aghyol أقيول
* Almaji ألمه جي
* Bab al-Maqam باب المقام
* Ballat البلاط
* Ad-Dallalin الدلالين
* Ad-Dudu الضوضو
* Fardos الفردوس
* Hazzazeh الهزازة
* Ibn Ya'qoub ابن يعقوب
* Beit Meheb (Jdeydeh) (بيت محب (الجديدة
* Kallaseh الكلاسة
* Muhammad Bek محمد بك
* Qadi Askar قاضي عسكر
* Qastal al-Mosht قسطل المشط
* Qarleq قرلق
* Sajlikhan صاجليخان
* As-Salheen الصالحين
* Tatarlar تاتارلار

Barruti modernoak:

* Andalus الأندلس
* Ashrafiyeh الأشرفية
* Al-Assad auzoa ضاحية الأسد
* Aziziyeh العزيزية
* Furqan الفرقان
* Gare de Baghdad محطة بغداد
* Ghazali الغزالي
* Hamdaniyeh الحمدانية
* Hanano هنانو
* Jamiliyeh الجميلية

* Kawakibi (Martini) (الكواكبي (المارتيني
* Khalidiyeh الخالدية
* Masharqa المشارقة
* Midan الميدان
* Muhafaza المحافظة
* New Aleppo حلب الجديدة
* Ourubeh العروبة
* As-Sabil السبيل
* Saif al-Daulah سيف الدولة
* Sakhur الصاخور

* Salah ad-Din صلاح الدين
* Shahba (Mogambo) (الشهباء (موغامبو
* Share' an-Nil شارع النيل
* Sheikh Maqsoud الشيخ مقصود
* Shuhada الشهداء
* Suleimaniyeh السليمانية
* Syrian quarter السريان
* Tariq ibn Ziyad طارق بن زياد
* Az-Zahra الزهراء
* Az-Zuhoor الزهور

## Herri eta hiri senidetuak 
*  (1993)
*  (2000)
*  (2005)
*  (2010)

## Erreferentziak 
## Kanpo estekak
Xabier Zubiri

**Xabier Zubiri Apalategi** —nazioartean *Xavier Zubiri* izen-deiturez ezagunagoa— (Donostia, 1898ko abenduaren 4a - Madril, 1983ko irailaren 21a) zientzialari eta filosofoa izan zen. Madrilen Teologia, Friburgo eta Berlinen Filosofia, eta Parisen Fisika ikasi zituen, besteak beste. Zubiriren lanak oihartzun handia izan zuen, Europan ez ezik, Amerikan ere. Ignacio Ellakuria teologo eta jesuita ikasle izan zuen.

Enrike Zubiri *Manezaundi* euskal idazlearen iloba  zen, haren anaia gazteena Xabier Zubiriren aita baitzen.

## Bizitza 
Donostian batxilergoa egin ondoren, Teologian doktore egin zen Erroman (1920) eta Filosofian Madrilen (1921). 1921ean apaiz bilakatu, baina 1935ean sekularizatu zen. 1926an Madrilgo Unibertsitatean katedra lorturik, Filosofiaren Historia irakatsi zuen 1936 arte; Espainiako Gerra Zibilaren ondoren, Bartzelonan izan zen irakasle (1940-1942). Unibertsitatea utzi eta filosofiako ikastaro pribatuak eman zituen.

Zubiriren prestakuntza hainbat unibertsitatetan moldatu zen: Madril, Lovaina, Erroma, Friburgo, Munich, Berlin, Paris. Filosofiaz gainera Fisika, Matematika, Biologia, Sortaldeko hizkuntzak eta Antzinaroko historia ere landu zituen. Bere garaiko irakasle entzutetsu anitzen eragina izan zuen: Ortega y Gasset, Husserl, Heidegger, Schrödinger, Louis de Broglie, La Vallée-Poussin, Benveniste eta abar.

Apaiz ordenatu zen, baina bere eskariz laiko izaera berreskuratu zuen. Filosofiaren historia, teologia, antzinako historia eta zientzia izan ziren Zubiriren pentsamenduaren abiaburuak, eta bere helburua (errealitatean errotzea). Egiteko horretan, filosofia, zientzia eta erlijioa uztartzen zituen. Betiere, metafisika haren sistemaren funtsa da, psikologia, historia edo zientzia positiboak gainditzen baititu. Zubiriren oinarrizko kontzeptua loturarena da *(religación)*; gizakia errealitatean jarria da, eta ez du inoiz Jainkoa gauzen artean aurkitzen, harengan dagoelako, harengandik datorrelako, hura baita gauza guztien funtsa; lotura hori, beraz, gizakiaren existentziaren baldintza da.

1940-1980 aldian Espainiako filosofo gailentzat hartua izan zen.

## Idazlan nagusiak 
* *Ensayo de una teoría fenomenológica del juicio* (1923), doktore tesia.
* *Naturaleza, Historia, Dios* (1942).
* *Naturaleza, Historia, Dios* (1944).
* *Sobre la esencia* (1962).
* *El hombre, realidad personal* (1963).
* *El origen del hombre* (1964).
* *Notas sobre la inteligencia humana* (1966).
* *La dimensión histórica del ser humano* (1973).
* *El hombre y su cuerpo* (1974).
* *El problema teologal del hombre* (1975).
* *El concepto descriptivo del tiempo* (1976).
* *Respectividad de lo real* (1979).
* *Inteligencia sentiente: inteligencia y realidad* (1980).
* *Prólogo a la traducción norteamericana de Naturaleza, Historia, Dios* (1981).
* *Inteligencia sentiente: inteligencia y logos* (1982).
* *Reflexiones teológicas sobre la eucaristía* (1981).
* *Inteligencia sentiente: inteligencia y razón* (1983).
* *¿Qué es investigar?* (1983).

## Erreferentziak 
## Kanpo estekak 
*  Fundación Xavier Zubiri (Madril)
*  Xavier Zubiri Foundation (Ipar Amerika)
Siriako politika

**Siriako politika** erregimen militar batek moderatzen du. Siria 1963tik erregimen militar batek agindutako errepublika da. 1973an erreferendumean gaur egun duten Konstituzioa onartu zuten. Bertan Siria errepublika demokratiko, herritar eta sozialista moduan definitzen zuten. Oinarriak legea, erlijio askatasuna eta propietate pribatua ziren. 7 urtero presidentea aukeratzan da, musulmana izan behar duena. Lau urtero Herriaren Asanblada eta Ministroen Kontseilua aukeratzen dute. Konstituzioaren arabera presidenteak presidenteordea, ministroak eta lehen ministroa jar eta ken ditzake. Presidentea ere Ejertzitoaren buru da, Baath Alderdi Arabiar Sozialistaren idazkari orokorra eta Nazio Fronte Progresistaren buru. Herritarren Asanblada eta Herri Kudeaketa Kontseiluak dira organo legislatiboak.

Siria, beraz, Errepublika parlamentario bat da. Gobernuaren hiru adarrak Baath alderdiak erregulatzen ditu, konstituzioak eskumen hori aitortzen baitio. Gainera beste sei alderdi politiko baimenduak dira, eta guztiek osatzen dute Nazio Fronte Progresista. Hala ere alderdi hau Baathek berak sortu zuen eta berak kontrolatzen du guztiz.

Parlamentuak ezin ditu legeak abiatu, bakarrik onartu, eta exekutiboak erabakitzen du legeak beraiek nola egikaritu.

## Kanpo estekak
Siriaren banaketa administratiboa

**Siriaren banaketa administratiboa** 14 muhafazah edo eskualdetan egiten da.

Eskualde hauek 60 barrutitan (*mintaqah*) eta azpibarrutitan (*nahia*) banatzen dira. Era berean, *nawahi* (pluralean) hauek herritan banatzen dira, banako administratibo txikiena direlarik.

400px|eskuinera

# Damasko
# Rif Dimashq eskualdea
# Al Qunaytirah eskualdea
# Dar'a eskualdea
# As Suwayda eskualdea
# Homs eskualdea
# Tartus eskualdea
# Al Ladhiqiyah eskualdea
# Hama eskualdea
# Idlib eskualdea
# Alepo eskualdea
# Ar Raqqah eskualdea
# Dayr az Zawr eskualdea
# Al Hasakah eskualdea

## Ikus, gainera 
* Siria

## Kanpo estekak
Double Data Rate

**DDR** edo **Double Data Rate** SDRAM teknologiako memoria hegazkorra, DIMM moduluetan eskuragarriak. Datu-transferentzia erloju ziklo batean kanal bi desberdinetatik ahalbidetzen dute aldiberean.

## Ikus, gainera 
* DDR-SDRAM

## Kanpo estekak
Casablanca

**Casablanca** (amazigeraz: **Anfa**; arabieraz: الدار البيضاء *ad-Dār al-Bayḍāʼ*, marokoko arabieraz *Dar beïda*) Marokoko hiri nagusia da 3.344.300 biztanlerekin, hiriburua Rabat den arren. Halaber, Afrikako bosgarren hiririk handiena da, Lagos, Kairo, Kinshasa eta Alexandria ondoren.

Ozeano Atlantikoaren kostaldean kokatuta dago.

## Toponimia 
"Casablanca" izena garai batean marinel portugaldarrek leku hori izendatzeko moduagatik datorkio. Izan ere, Anfa muinoaren gainean zegoen etxe zuri txiki batengatik identifikatzen zuten gunea, «a casa branca». Gaur egungo toponimoa hizkuntza gehienetan Casablanca izatea, hots, gaztelaniaz egotea, bi koroak elkartuta egon ziren aldiari zor zaiola dirudi. Ohikoa eta lagunartekoa da bertakoek hiriari *Casa* deitzea.

"Anfa" da jatorrizko izen autoktonoa, eta "muinoa" esan nahi du amazigheraz. Izen hori erabiltzen da orain hiri historikoko auzo zaharrei erreferentzia egiteko.

## Geografia eta urbanizazioa 
Metropolia ozeanoak mugatzen du mendebaldean, baina gero eta gehiago hedatzen da iparraldean, ekialdean eta hegoaldean. Era berean, txabola auzoen pilaketa jasaten ari da bere periferian, eta fenomeno hori erabat desagerrarazi nahian dabil gobernua 2012tik.

Urbanizazioa eta arkitektura estilo ezberdinek markatzen dituzte, neo-moriskotik hasi eta art-décora, hamarkada askotan munduko arkitekto handien "laborategi-hiria" izan baitzen. Bestalde, hiria proiektu handien lekuko izan da, hala nola Hassan II .aren meskita, Casablancako Itsas Armada eta «Twin Center», eta gero eta gehiago erakartzen ditu higiezinen inbertitzaileak.
erdian|thumb|Casablancako aireko ikuspuntua.

## Klima 

## Monumentuak 
* Hassan II.aren Meskita

## Hiri senidetuak 
Casablancak honako hiri senidetuak ditu:

Horrez gain, lankidetza-hitzarmenak ditu honako hiriekin:

## Kultura 
* 1942n hirian kokatutako *"Casablanca"* film ezaguna estreinatu zuten, Humphrey Bogart eta Ingrid Bergman aktore nagusiak zirela.

## Casablancar ezagunak 
## Erreferentzia 
## Kanpo estekak 
*  Casablanca hiriko webgune ofiziala
Rabat

**Rabat** (arabieraz الرباط *ar-ribâT*; amazigeraz *ⵕⴱⴰⵟ*, *ar-Rabāṭ*, *ar-Ribāṭ* edo *Rbat* transliteratua, euskaraz "leku gotortua" esan nahi duena) Marokoko hiriburua da, Casablanca herrialdeko hiri nagusia den arren.

Ozeano Atlantikoaren kostaldean dago.

## Demografia 
Rabatek gertuko Sale eta Temara hiriekin batera, gune-metropolitarra osatzen du, 2005ean 2,5 milioi biztanle zituena:

## Klima 

## Banaketa administratiboa 
Rabateko prefektura honako administrazio eremu hauetan banatzen da administratiboki:

## Turismo-guneak 
* Udaiarren kasbah, Bu Regreg *wadi*ko bokalean dagoen gotorleku musulmana.
* Hasan Dorrea, 1755eko Lisboako lurrikarak hondatutako meskitan baten ondareak.
* Chellahko nekropolia, 1339an eraikia
* Agdalgo meskita.
* San Petri Erromakoaren katedrala, 1930ean eraikia.
* Dâr-al-Mahkzen edo erregearen jauregia
* Bab ar-Rouah edo Erregearen Indar Armatuen ibilbidea.

## Herri eta hiri senidetuak 
Rabat ondorengo herri eta hiriekin senidetuta dago:

## Rabatar ezagunak 
* Mehdi Ben Barka (1920-1965), politikaria.
* Muhammed Ufqir (1920-1972), militar eta politikaria.
* Hassan II.a Marokokoa (1929-1999), Marokoko erregea.
* Dominique de Villepin (1953-), frantziar idazle eta politikaria.
* Samira Said (1958-), abeslaria.
* Mouna Fettou (1970-), aktorea.
* Leïla Slimani (1981-), frantziar-marokoar idazlea.
* Lalla Khadija (2007-), Marokoko printzesa.

## Galeria 

File:Marina_Rabat.jpg|Bouregreg kirol-portua
File:Royal Palace, Rabat.jpg|Erregearen jauregia
File:Rabat_Parlament.JPG|Legebiltzarra
File:Parliament of morocco.jpg|Legebiltzarraren eraikina
File:Sale_from_Rabat.JPG|Ikuspegi orokorra
File:Palace_gate.jpg‎|Udaiatarren Kasbah
File:Rabat SPOT 1104.jpg|Satelitezko argazkia
File:Train of Morocco.jpg|Rabat geltokia

## Erreferentziak 
## Kanpo estekak 
* Rabat hiriko webgunea
Al-Hasakah eskualdea

**Al-Hasakah eskualdea** (; ) Siriako 14 eskualdeetako bat da. Batez ere biztanleria kurdua bizi da bertan.

Populazioa 1.225.926 biztanletan estimatzen da.

## Hiri nagusiak 
* Qamishli: 82.129
* Al-Hasakah: 81.809
* Amuda: 45.980
* Ras Al Ein: 23.008
* Ad Darbasiyah: 21.865
* Al-Malikiyah: 18.448

## Kanpo estekak
Alepo eskualdea

**Alepoko eskualdea** (arabieraz مُحافظة حلب) Siriako 14 eskualdeetako bat da.

Populazioa 4.120.000 biztanletan estimatzen da. Hiri nagusia eta hiriburua Alepo da.

## Hiriak 
Hona hemen eskualdeko hiri nagusiak:

## Barrutiak 
2011n eskualdeak 11 barruti (*mintaqa*k) zituen:
* Alepo hiria
* Jabal Samʻān
* ʻAfrīn
* Aʻzāz
* Safīrah
* Bāb
* Manbij
* Jarābulus
* ʻAyn al-ʻArab
* Atarib
* Dayr-Hafir

Barrutiak 34 azpibarrutitan (*nāḥiya*k) banatuta daude.

## Kanpo estekak
SDRAM

**SDRAM** (**Synchronous Dynamic Random Access Memory**) atzipen sinkronoko memoria hegazkorra.

25 eta 10 nano segundotako atzipen abiadura duen memoria sinkronoa (ordenagailuaren abiadura berdina).168 kontaktutako DIMM motako moduluetan fabrikatzen dira eta Pentium 2 eta AMD K7-etan erabili zen. Memoria hau sistemako erlojuaren abiadurarekiko sinkronizatuta dago (ordenagailuaren maiztasuna) eta ordenagailua denbora tarte jakin batean exekutatzeko gai den agindu kopurua handitzen laguntzen du.

## Kanpo estekak
Jamusukro

**Jamusukro** (frantsesez: *Yamoussoukro*) Boli Kostako hiriburua da, Abidjan hiri nagusia bada ere. Herrialdeko erdialdean kokatuta dago.

200.659 biztanle zituen 2005ean.

## Demografia 
## Historia 
* 1983an bihurtu zen herrialdeko hiriburu.

## Herri eta hiri senidetuak 
* 

## Erreferentziak 
## Kanpo estekak
Abidjan

**Abidjan** Boli Kostako hiri nagusia da, Jamusukro hiriburua den arren. Halaber, Afrika osoko seigarren hiririk handiena da Lagos, Kairo, Kinshasa, Alexandria eta Casablanca ondoren.

Hiriak 3.310.500 biztanle ditu, eta metropoli-guneak 3.972.300. Ebrie aintzira gaineko penintsula batean dago, eta ubide batek lotzen du Gineako golkoarekin.

## Klima 

## Barrutiak 
* Iparraldeko Abidjan:
** Abobo
** Williamsville
** Adjamé
** Yopougon
** Plateau
** Attécoubé
** Cocody
* Hegoaldeko Abidjan:
** Koumassi
** Marcory
** Biétry
** Port-Bouët
** Vridi
** Treichville
** Île Boulay

## Historia 
1983ra arte herrialdeko hiriburua izan zen.

## Demografia 
## Ekonomia 
Abidjango ur sakoneko portua (1950ean eraikia) estatu osoko ekonomiaren bizkorgarri izan zen eta gaur egun Abidjan Afrikako hiri handienetakoa da. Zentral termikoak. Petrolio findegiak. Eraikuntza industria eta metalurgia arina. Kafe eta kakao faktoriak. Unibertsitatea.

## Hezkuntza 
Hiriak HEC Paris negozio eskolaren campusa du.

## Herri eta hiri senidetuak 
* 20px Tianjin, Txina
* 20px Marseilla, Frantzia
* 20px São Paulo, Brasil
* 20px San Frantzisko, AEB
* 20px Alfortville, Frantzia (Cocody barrutiarekin)
* 20px Kumasi, Ghana (Treichville barrutiarekin)
* 20px Pontault-Combault, Frantzia (Anyama barrutiarekin)
* 20px Boulogne-Billancourt, Frantzia

## Erreferentziak 
## Kanpo estekak 
* Abidjan hiriko webgune ofiziala
Latakia eskualdea

**Latakia eskualdea** (arabieraz مُحافظة اللاذقية) Siriako 14 eskualdeetako bat da.

Populazioa 891.000 biztanletan estimatzen da. Hiri nagusia eta hiriburua Latakia da.

## Barrutiak 
Eskualdea 4 barrutitan (*manatiq*) banaturik dago:
* Al-Haffah
* Jableh
* Latakia
* Qardaha

## Kanpo estekak
Quneitra eskualdea

**Al Qunaytirah eskualdea** edo **Quneitra eskualdea** (arabieraz مُحافظة القنيطرة) Siriako 14 eskualdeetako bat da. Herrialdearen hegoaldean kokatzen da eta iturriaren arabera 685 eta 1.710 kilometro karratuko azalera dauka.

Populazioa 69.000 biztanletan estimatzen da. Hiri nagusia eta hiriburua Quneitra da.

## Historia 
Israelek 1967ko Sei Eguneko Gerran eta 1973ko Yom Kippur Gerran eskualdearen gehiena okupatu zuen, Golango Gainak osatzen duena.

## Barrutiak 
Eskualdea 2 barrutitan (*manatiq*) banaturik dago:
* Fiq
* al Qunaytirah

## Kanpo estekak
Kano

**Kano** Nigeriako iparraldeko hiria eta izen bereko estatuko hiriburua da. Herrialdeko bigarren hiri nagusia da, Lagosen atzetik eta Ibadanen aurretik. Halaber, Afrikako zazpigarren hiririk handiena da. 2006an 2.163.225 biztanle zituen.

## Geografia 
Sahara basamortuaren hegoaldeko ertzean kokaturik dago, sabana eremu estuan, itsas-mailatik 481 metrotako altueran. Kano eta Challawa ibaiek Hadejia ibaiarekin bat egiten duten tokitik gertu dago. Azken ibai hau Txad aintzirara doa.

## Historia 
900. urtearen inguruan hausa erreinuetako bat ze. XII. eta XIV. mendeen artean islama iritsi zen hirira. Erdi Aroan Sahara zeharkatzen zuen ibilbidearen hegoaldeko muturrean zegoen merkatal hiria izan zen, hori dela eta Afrika iparraldeko hiri garrantzitsuekin lotuta zegoen.

XIX. mendean fula leinuak konkistatu zuen eta emirerri independente bihurtu zuen harik eta 1903an Britainiar Inperioak eskuratu zuen arte. Orduan Nigeria kolonia eratu zuten britainiarrek eta Kano barruan sartu zuten.

## Erlijioa 
Kanotar gehiengoa musulmana da, gehienak sunitak eta gutxi batzuk xiitak. Kristauek populazioaren %1a osatzen dute eta musulmanak ez diren gainerako gutxiengoekin Sabon Gari auzoan bizi dira.

## Ondasun nabarmenak 
Hiriak harresia izan zuen inguruan eta oraindik ere ate gehienek zutik diraute. Eraikinen artean aipatzekoak dira:

* Kanoko harresi zaharra (UNESCOk Gizateriaren ondare izendatua)
*Kurmi merkatua
* Kanoko meskita handia

## Erreferentziak 
## Kanpo estekak 
*  Kano "on-line"
Ar-Raqqa eskualdea

**Ar-Raqqa eskualdea** (arabieraz مُحافظة الرقة) Siriako 14 eskualdeetako bat da.

Populazioa 811.000 biztanletan estimatzen da. Hiri nagusia eta hiriburua Ar-Raqqa da.

## Barrutiak 
Eskualdea 3 barrutitan (*manatiq*) banaturik dago:
* Tal Abyad
* Al-Thawrah
* Ar-Raqqa

## Kanpo estekak
Daraa eskualdea

**Daraa eskualdea** (arabieraz: مُحافظة درعة) Siriako 14 eskualdeetako bat da.

Populazioa 998.000 biztanletan estimatzen da. Hiri nagusia eta hiriburua Daraa da.

## Barrutiak 
Eskualdea hiru barrutitan (manatiq) banatuta dago:
* Al-Sanamayn
* Daraa
* Izra

## Kanpo estekak
Ibadan

**Ibadan** (joruberaz: *Ìlú Ẹ̀bá-Ọ̀dàn*, "sabana eta oihanaren arteko mugako hiria") Nigeriako hego-mendebaldeko hiria eta Oyo estatuko hiriburua da. Herrialdeko hirugarren hiri handiena da, Lagos eta Kanoren atzetik. Halaber, Afrikako zortzigarren hiririk handiena da. 2006an 1.338.659 biztanle zituen.

## Klima 
Ibadanek negu lehorreko sabanako klima du (*Aw* Köppen klima sailkapenaren arabera). Urtaro euritsua luzea da, martxotik urrira arte, eta tenperaturek ez dute aldaketa handirik urte osoan zehar. Urtaro lehorrean harmattan haizeak jotzen du.

## Demografia 
Biztanle gehienak joruba etniakoak dira.

## Biografiak 
* Sade Adu (1959-), egile abeslaria.
* Hugo Weaving (1960–), zinema eta antzerkiko ingeles-australiar aktore bat da.
* Mutiu Adepoju (1970-), futbol jokalaria.

## Erreferentziak 
## Kanpo estekak 
*  Oyo estatuko webgune ofiziala
Sweida eskualdea

**As Suwayda eskualdea** edo **Sweida eskualdea** (arabieraz السويداء) Siriako 14 eskualdeetako bat da.

Populazioa 364.000 biztanletan estimatzen da. Hiri nagusia eta hiriburua As Suwayda da.

## Demografia 
Eskualdetan 2010ean 364.000 lagun inguru bizi ziren, druso gehiengoa duen herrialdeko eskualde bakarra izanik. Gutxiengo kristau ortodoxo handia eta musulman komunitate txikia ere baditu.

Biztanle gehienak eskualdeko mendebaldean, batez ere Jabal al-Druze inguruan, bizi dira. Ekialdean beduino herriak baino ez dira bizi Harrat Ash Shamah inguruan.

## Barrutiak 
Eskualde 3 barrutitan (*manatiq*) banaturik dago:
* As-Suwayda
* Salkhad
* Shahba'

Era berean, hauek 9 azpibarrutitan (*nawahi*) banatuta daude.

## Hiriak eta herriak 
Eskualdeak 3 hiri, 124 herri eta 36 herrixka ditu:
### Hiriak 
* As Suwayda
* Salkhad
* Shahba

### Herri nagusiak 
* Qanawat
* Al-Kefr
* Ariqah
* Dama
* Lahetha
* Murduk
* Al-Ghariyah

## Kanpo estekak